钦定古今图书集成/方舆汇编/职方典/第1125卷 > 《送费子归武昌》岑参
## 钦定古今图书集成/方舆汇编/职方典/第1125卷 > 《送费子归武昌》岑参

“汉阳归客悲秋草，旅舍叶飞愁不扫。秋来倍忆武昌
鱼，梦魂只在巴陵道。曾随七将过祁连，离家十年常
在边。剑锋可惜虚用尽，马蹄无事今已穿。知君开馆
恒爱客，樗蒱百金每一掷。”平生有钱将与人，江上故
园空四壁。吾观费子毛骨奇，广眉大口仍赤髭。看君
失路尚如此，人生贵贱那得知。高秋八月归南楚，东
门一壶聊出祖。路指凤凰山北云，衣沾鹦鹉洲边雨。
勿叹蹉跎白发新，应须守道勿羞贫。男儿何必恋妻
子，莫向江村老却人。